**GRAD SVETI IVAN ZELINA**

Trg Ante Starčevića 12,

10 380 Sveti Ivan Zelina

KLASA: 363-01/18-01/09

URBROJ: 238/30-03/27-18-30

Priopćenje za javnost

**568.684,25 kuna za provedbu projekta** **„****ZELINA-ZELENI GRAD“**

**Sveti Ivan Zelina, 16. svibnja 2018. godine - Gradu Svetom Ivanu Zelini dodijeljeno je** **483.381,58 kuna iz Kohezijskog fonda za projekt „ZELINA-ZELENI GRAD“ KK.06.3.1.07.0005. Ukupna vrijednost projekta iznosi 568.684,25 kuna. Prijavom na natječaj „Provedba Programa izobrazno-informativnih aktivnosti o održivom gospodarenju otpadom“ osigurano je sufinanciranje projekta od 84,99%, dok Grad Sveti Ivan Zelina sredstvima iz Proračuna osigurava 15,01% ukupno prihvatljivih troškova.**

Projektom će se informiratI i educirati cjelokupno stanovništvo grada Svetog Ivana Zeline o održivom gospodarenju otpadom kroz provedbu jedanaest aktivnosti iz Programa izobrazno-informativnih aktivnosti o održivom gospodarenju otpadom. Svih jedanaest provedenih aktivnosti objavit će se na Portalu sprječavanja nastanka otpada. Time će se doprinijeti ispunjenju specifičnog cilja projekta informiranja i educiranja građana s posebnim naglaskom na 4 teme: sprječavanje nastanka otpada, pravilno odvajanje otpada u kućanstvima, kućno kompostiranje i ponovna uporaba predmeta. Provedbom aktivnosti građanima će se prenijeti ključne poruke kojima će biti upoznati s važnosti i koristima održivog gospodarenja otpadom.

Obavezne aktivnosti koje će se provoditi u sklopu projekta:

1. Letci o sprječavanju nastanka otpada, odgovornom postupanju s otpadom, odvojenom sakupljanju otpada, ponovnoj uporabi predmeta, kompostiranju.
2. Vodič (brošure) o sprječavanju nastanka otpada, odgovornom postupanju s otpadom, odvojenom sakupljanju otpada, ponovnoj uporabi predmeta, kompostiranju.
3. Plakati o sprječavanju nastanka otpada, odgovornom postupanju s otpadom, odvojenom sakupljanju otpada, ponovnoj uporabi predmeta, kompostiranju.
4. Uspostavljanje mrežne stranice o gospodarenju otpadom gradova i općina ili nadogradnja postojeće stranice JLS sadržajima vezano uz održivo gospodarenje otpadom.
5. Javne edukacijske tribine na temu održivog gospodarenja otpadom.

Preporučene aktivnosti koje će se provoditi u sklopu projekta:

1. Radionice za djecu.
2. Kostimirani igrokazi i predstave za predškolsku djecu na temu održivog gospodarenja otpadom.
3. Edukativne bojanke za djecu.
4. Obilježavanje datuma vezanih uz zaštitu okoliša.
5. Natjecanje u školama u izradi kreativnih stvari od prethodno sakupljenog otpada
6. Izobrazno-informativni materijali za predškolsku i školsku djecu o održivom gospodarenju otpadom